3.3.2015 Jurnalul Oficial al Uniunii Europene L 59/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) 2015/262 AL COMISIEI din 17 februarie 2015 de stabilire, în temeiul Directivelor 90/427/CEE și 2009/156/CE ale Consiliului, a unor norme privind metodele de identificare a ecvideelor (Regulamentul privind paşapoartele ecvideelor) (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 90/427/CEE a Consiliului din 26 iunie 1990 privind condițiile zootehnice și gencalogice care reglementează schimburile intracomunitare cu ecvidee ('), în special articolul 4 alineatul (2) literele (c) şi (d), articolul 6 alineatul (2) a doua liniuţă şi articolul 8 alineatul (1) primul paragraf, având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe ('), în special articolul 4 alineatul (4), întrucât: (1) Directiva 90/427/CEE stabilește condițiile zootehnice care reglementează schimburile cu ecvidee în interiorul Uniunii. Aceasta impune statelor membre să asigure faptul că ecvideele înregistrate sunt însoțite, în timpul circulației lor, de un document de identificare emis de organizaţiile de ameliorare sau de asociațiile de crescători acreditate la care se face trimitere în această directivă. (2) Directiva 2009/156/CE stabileşte condițiile de sănătate animală pentru circulația și importul de ecvidee provenind din țări terțe. Aceasta prevede că ecvideele înregistrate trebuie să fie identificate printr-un document de identificare emis în conformitate cu Directiva 90/427/CEE sau de o asociație sau organizație internațională care gestionează cai în vederea competițiilor sau a curselor. Ecvideele destinate reproducției şi producţiei trebuie să fie identificate printr-o metodă stabilită de Comisie. (3) Regulamentul (CE) nr. 504/2008 al Comisiei (?), care se aplică începând cu 1 iulie 2009, stabileşte norme privind identificarea ecvideelor născute sau importate în Uniune și stabileşte un document de identificare (pașaportul ecvideelor) pentru ecvidee, acesta fiind un document multifuncţional care serveşte sănătății animale și publice, precum și nevoilor din sectorul zootehnic și celor legate de sportul ecvestru. Cu accent pe documentul de identificare ca element constitutiv al sistemului de identificare a ecvideelor, regulamentul prevede doar opțiunea de a încorpora informațiile conținute în bazele de date ale numeroaselor organisme emitente într-o bază de date centrală sau de a pune în rețea bazele de date ale acestor organisme emitente cu baza de date centrală. (4) Statele membre au întâmpinat dificultăți în ceea ce priveşte punerea în aplicare a măsurilor prevăzute în Regulamentul (CE) nr. 504/2008. Respectivele dificultăți vizează în principal metoda de identificare a ecvideelor prin intermediul documentului de identificare. () J0L224, 18.8.1990, p. 55. () JOL192,23.7.2010,p. 1. () Regulamentul (CE) nr. 504/2008 al Comisiei din 6 iunie 2008 privind punerea în aplicare a Directivelor 90/426/CEE și 90/427/CEE ale Consiliului privind metodele de identificare a ecvideelor JOL 149, 7.6.2008, p. 3).